|  |  |  |
| --- | --- | --- |
| Erhvervsstyrelsen_logo_RGB  Se høringsliste Høring vedrørende bekendtgørelse om revisoreksamen for statsautoriserede revisorer Revisorkommissionen udarbejdede i 2011 og 2012 rapporterne ”Modernisering af revisoruddannelsen”, <http://erhvervsstyrelsen.dk/file/224999/Modernisering_af_revisoruddannelsen.pdf> og ”Den fremtidige revisoruddannelse”, <http://erhvervsstyrelsen.dk/file/256339/rks-rapport-om-en-moderne-revisoruddannelse.pdf> .  På baggrund af de nævnte rapporter blev der ved lov nr. 617 af 12. juni 2013 vedtaget en ændring af bl.a. revisorloven, som implementerer Revisorkommissionens forslag til en ændret revisoruddannelse.  Som følge af lovændringen vil den gældende bekendtgørelse, bekendtgørelse nr. 1029 af 22. oktober 2008 om revisoreksamen og kvalifikationseksamen for henholdsvis statsautoriserede revisorer og registrerede revisorer, blive ophævet og erstattet af en ny bekendtgørelse.  Udkast til ny bekendtgørelse, bekendtgørelse om revisoreksamen for statsautoriserede revisorer, vedlægges. Udkastet er udarbejdet på grundlag af det udkast til ny bekendtgørelse, som var indeholdt i Revisorkommissionens førnævnte rapport fra 2012 (s. 19 ff). Rapportens s. 26-35 indeholder bemærkninger til udkastet til bekendtgørelse, hvortil der henvises.  I forhold til udkastet indeholdt i Revisorkommissionens rapport fra 2012 er der i vedlagte udkast foretaget mindre sproglige og redaktionelle ændringer. Her ud over kan følgende ændringer fremhæves   * I § 2, stk. 7 og 8, er angivet frister for indgivelse af dispensationsansøgninger i tilfælde, hvor en person tre gange har påbegyndt et modul til den skriftlige eksamen, samt hvor det først beståede modul ikke er bestået inden for 4-års perioden * Rapportens udkast til § 14, nr. 1, litra c, er udeladt, idet bestemmelsen ikke længere er aktuel * Ved den skriftlige prøve til revisoreksamen og kvalifikations­eksamen (§§ 7 og 20) foreslås, at der alene medvirker en eksa­mi­nator og en censor, svarende til praksis ved højere læreanstalter. Ved revisoreksamen skal såvel eksaminator som censor være statsautoriserede revisorer; ved kvalifikationseksamen skal begge være registrerede revisorer   Erhvervsstyrelsen anmoder om at modtage eventuelle bemærkninger til udkastet til bekendtgørelse snarest belejligt og **senest den 15. august 2013, kl. 12.** Svar bedes sendt elektronisk til Henrik Davidsen, mail [hendav@erst.dk](mailto:hendav@erst.dk), tlf. 35 29 14 62.  Med venlig hilsen  Henrik Davidsen  Specialkonsulent  Tlf. direkte 35 26 14 62  E-post hendav@erst.dk | | 19. juni 2013  Sag 2013-0034558  /HenDav    ERHVERVSSTYRELSEN  Dahlerups Pakhus  Langelinie Allé 17  2100 København Ø    Tlf. 35 29 10 00  Fax 35 46 60 01  CVR-nr 10 15 08 17  E-post erst@erst.dk  www.erst.dk  ERHVERVS- OG  VÆKSTMINISTERIET |
|  |  |  |